. . ...

|

# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

###### נהרג עקדה"ש בליל ש"ק פר' שמות כ"ג טבת תשס"ג

**על סדר קדשים**

מסכתו בכורות

לקט וערך דוד בן אא"מ יצחק הלוי במברגר

 קרני שומרון 09-7929168

מבוא

מאז סדר רבי יהודה הנשיא את המשנה רבו מאד מפרשיה. בין הנפוצים בלמוד המשניות הם פרושיהם של רבינו עובדיה מברטנורא (רע"ב) ופרוש תפארת ישראל.

ר' עובדיה עלה מאיטליה לארץ בשנת ה' רמ"ח, וכנראה שכאן סיים את פרושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

פרוש "תפארת ישראל" (תפא"י) לר' ישראל ליפשיץ, שהיה אב"ד בכמה קהילות חשובות. פרושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.

קבצתי בחוברת זו את המשניות במסכת בכורות, בהן נחלקו שני מפרשים אלה, אם בפרוש המשנה ואם בקיום ההלכה כדעה זו או אחרת במשנה. מחלוקות אלו נובעות מהסתמכות על ראשונים שונים שפרשו את המשנה, או את הגמרא כל אחד בדרכו הוא, או על סמך קבלה שהיתה בידם.

התורה ופרושיה עוברים בקבלה מדור לדור, אולם בגלל צרות הגלות ושיכחת הדורות, יש שינויים בין קבלת חכמי אשכנז, אירופה המערבית והצפונית לבין קבלת חכמי ספרד, ארצות הים התיכון והמזרח. שינוי זה מורגש גם כאשר משווים את שני הפרושים שהזכרתי. הדבר בולט במיוחד בציוני ההלכה, בדרך כלל התפא"י פוסק כרמ"א וחכמי אשכנז, ואילו הרע"ב כשו"ע ורבותיו.

התפא"י, כדרכו, מאריך אף בפרטים שאינם ממש פרוש המשנה או בהלכות שאינן מוזכרות במשנה, וגם בענינים שהרע"ב לא הזכיר. לא הארכתי בדברים אלה.

יש משניות בהם התפא"י מעיר "שלא כר"ב" ויש אף משניות בהם הוא מסביר מדוע פרש אחרת.

בליל ש"ק פרשת שמות, כ"ג בטבת תשס"ג, בעת סעודת שבת, פרצו שני מרצחים ישמעאלים ימ"ש למטבח הישיבה ורצחו את נכדי היקר יהודה אבנר יחד עם שלושה מחבריו; נעם אפטר, צביקה זימן וגבריאל חוטר הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ....ואשמח בהם".

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

מ ס כ ת ב כ ו ר ו ת

משנה מסכת בכורות פרק א' משנה א'.

הַלּוֹקֵחַ עֻבַּר חֲמוֹרוֹ שֶׁל נָכְרִי, וְהַמּוֹכֵר לוֹ אַף עַל פִּי שֶׁאֵינוֹ רַשַּׁאי, והַמִּשְׁתַּתֵּף לוֹ, וְהַמְקַבֵּל מִמֶּנּוּ, וְהַנּוֹתֵן לוֹ בְקַבָּלָה, פָּטוּר מִן הַבְּכוֹרָה, שֶׁנֶּאֱמַר (במדבר ג), בְּיִשְׂרָאֵל, אֲבָל לֹא בַאֲחֵרִים. כֹּהֲנִים וּלְוִיִּם פְּטוּרִין מִקַּל וָחֹמֶר, אִם פָּטְרוּ שֶׁל יִשְׂרָאֵל בַּמִּדְבָּר, דִּין הוּא שֶׁיִּפְטְרוּ שֶׁל עַצְמָן:

רע"ב: אע"פ שאינו רשאי - למכור לנכרי בהמה גסה. מפני שנעשית בה מלאכה בשבת:

תפא"י: (ג) אע"פ שאינו רשאי - דאסור למכור בהמה גסה לנכרי, גזירה שמא ישאילנה או ישכירנה לנכרי, והנכרי יעשה עמה מלאכה בשבת וקעבר ישראל משום שביתת בהמתו, או שאם ימכרנה לנכרי וכשיראנה ישראל בעליה הראשונים טעונה בשבת ברה"ר, יצעק לה לזרזה לילך, והיא תכיר קולו ותלך מחמתו, ויעבור ישראל משום מחמר, להכי אסרו למכור גסה לנכרי, ורק ע"י סרסור, או בידוע שהנכרי קונה לשחיטה שרי, מיהו בזה"ז שפרנסת ישראל מצומצמת נהגו להתיר, ואעפ"כ ראוי לזהר [י"ד קנ"א ד'], [ונ"ל דצ"ל דלא פשטה גזירה זו בכל ישראל דאל"כ הרי אין ב"ד יכול לבטל דברי ב"ד חבירו אא"כ וכו' כע"ז ל"ו א']:

רמב"ם הלכות בכורות פרק ד' הלכה ב':

הלוקח עובר פרתו של נכרי או המוכר עובר פרתו לנכרי אע"פ שאינו רשאי הרי זה פטור מן הבכורה ואין קונסין אותו על דבר זה:

טור יורה דעה סימן קנ"א:

...וכשם שאסור למכור לעכו"ם כך אסור למכור לישראל החשוד למכור לעכו"ם והאידנא נהגו היתר בכל וכתב ר"י הטעם לפי שבימיהם היו דרים הרבה יהודים ביחד והיו יכולים למכור זה לזה אבל האידנא שמעט יהודים דרים במקום אחד ואי לא מזבני לנכרים איכא פסידא שרי וכתב בסה"ת (ספר התרומות) אפילו לפי זה אין להתיר אלא כשנזדמנה לו אבל לקנות כדי להרויח לא..

שו"ע יורה דעה סימן קנ"א סעיף ד':

מקום שנהגו שלא למכור בהמה דקה לעובד כוכבים אין מוכרין ובכ"מ אין מוכרין להם ולא לישראל החשוד למכור להם בהמה גסה אם לא ע"י סרסור או שיודע שקונה אותה לשחיטה ועכשיו נהגו היתר בכל:

ש"ך יורה דעה סימן קנא ס"ק ז

ונהגו להקל - לשון ד"מ מיהו בזמן הזה יש להקל מטעם דמקילין להשתתף עמהם עכ"ל ר"ל כמ"ש בא"ח ס"ס קנ"ז דבזמן הזה מותר להשתתף עמהם שכוונתם לעושה שמים וארץ אלא שמשתפים שם שמים ודבר אחר ולא מצינו שיש בזה משום לפני עור שאין בני נח מוזהרין על השתוף וה"ה הכא:

*סכום: רע"ב: אסור למכור בהמה גסה לנכרי = ספר התרומה ורמב"ם*

# *תפא"י: בזמן הזה נהגו להתיר מכירת בהמה גסה לנכרי. = ר"י (מובא בטור) שו"ע וש"ך (בשם הדרכי משה)*

# משנה מסכת בכורות פרק ג משנה ב'.

רַבָּן שִׁמְעוֹן בֶּן גַּמְלִיאֵל אוֹמֵר, הַלּוֹקֵחַ בְּהֵמָה מְנִיקָה מִן הַנָּכְרִי, אֵינוֹ חוֹשֵׁשׁ שֶׁמָּא בְנָהּ שֶׁל אַחֶרֶת הָיָה. נִכְנַס לְתוֹךְ עֶדְרוֹ וְרָאָה אֶת הַמַּבְכִּירוֹת מְנִיקוֹת וְאֶת שֶׁאֵינָן מַבְכִּירוֹת מְנִיקוֹת, אֵינוֹ חוֹשֵׁשׁ שֶׁמָּא בְנָהּ שֶׁל זוֹ בָּא לוֹ אֵצֶל זוֹ, אוֹ שֶׁמָּא בְנָהּ שֶׁל זוֹ בָּא לוֹ אֵצֶל זוֹ:

רע"ב אין חוששין שמא בנה של אחרת הי' – שיהא הבא אחריו בכור ספק דנימא הך בהמה לא ילדה מעולם אלא שאהבה זה את בן חברת' ואי משום דאית ליה חלב הא איכא מיעוטא דחולבות אף על פי שאינן יולדות, הא ודאי לא אמרינן אלא בנה היא ופטור' מן הבכורה.

# תפא"י (י'ג) ... וקיי"ל דחולבת לא מהני (לפטור מהבכורה) רק במסייע סבר' דעכ"ומז משלם"ת שכבר בכרה, אבל בעיזים שרגילות להחליב קודם שמבכירות, לא מהני חלב כלל לפטרי' מבכורה.

רמב"ם הלכות בכורות פרק ד' הלכה ח'::

לקח בהמה מניקה מן הנכרי אינו חושש שמא בנה של אחרת היא מניקה אלא הרי זו בחזקת שילדה, ואפילו היה זה שמניקה כמו מין אחר ואפילו כמין חזיר הרי זו פטורה מן הבכורה, וכן בהמה שהיא חולבת פטורה מן הבכורה שרוב הבהמות אינן חולבות אלא אם כן כבר ילדו.

טור יורה דעה סימן שט"ז:

הלוקח בהמה מהנכרי וילדה ואינו יודע אם בכרה אם לאו הרי זה ספק ויאכל במומו לבעלים בין אם לקחה תוך שנתה או אחר שנתה ואפי' אם הנכרי מסיח לפי תומו שכבר בכרה אינו נאמן ואפי' אם היא חולבת כתב ר"ת שהוא ספק דשמא חולבת אע"פ שאינה יולדת ולהריב"ן אם היא חולבת היא חולין גמורין וכן הוא מסקנת א"א ז"ל ואם ראינוה שהיא חולבת אע"פ שאינה יולדת ואח"כ ראינוה מניקה ולד פטורה מן הבכורה שלא היתה מרחמת עליו להניקו אלא אם כן ילדתו ואפילו אם הוא מין אחר שאינו מינה כגון רחל מניקה חזיר מי שיש לו בעדרו מבכירות ושאינן מבכירות וילדו ולא היה שם אדם ומוצא מבכירות מניקות נקיבות ושאינן מבכירות מניקות זכרים אינו חושש שמא בנה של זו בא אצל זו ושל זו אצל זו אלא הדבר בחזקתו שכל אחת מניקה את בנה הלוקח בהמה מחבירו ולא הודיעו המוכר אם בכרה אם לאו כתב בה"ג שהוא ודאי חולין ורבינו יונה כתב שהוא ספק בכור וכן הוא מסקנת א"א הרא"ש ז"ל:

### שולחן ערוך יורה דעה סימן שט"ז סעיף ג':

וכן בהמה שהיא חולבת, פטורה מהבכורה, שרוב הבהמות אינן חולבות אא"כ ילדו.

הגה: ויש אומרים דאין סומכין על מה שהיא חולבת (טור בשם ה"ג והגהות מרדכי פרק האשה), וכן פסקו האחרונים (מהרא"י בפסקיו סימן קס"ו /קס"ז/ ובת"ה סימן רע"א ומהרי"ו סימן קע"ד), וכן נוהגין בכל מדינות אלו. מיהו אם יש עוד צד היתר לזה, או שעובד כוכבים מסיח לפי תומו שלא להשביח מקחו, ואומר שילדה, סומכין להתיר. ודוקא בפרות, ובמקום שלא נשמע שחולבות בלא ולד; אבל בעזים, שדרך שחולבות בלא ולד, לא סמכינן על כך אפילו במקום דאיכא ספק ספקא, כגון שילדה ב' ואיכא למימר אכל אחד דאינו בכור, אפילו הכי אסור (פסקי מהרא"י סימן ק"ל). ונ"ל דבמקום דאין דרך העזים בכך, או שדרך הפרות בכך, אין לחלק, ויש לחקור אחר זה.

## *סכום: רע"ב: בהמה המניקה אין חוששים שמא מניקה (או חולבת) בלא שהבכירה = רא"ש (לר"ת אולי הוא ספק בכור) , ריב"ן, רמב"ם, ושו"ע*

*תפא"י: חושש לחולבת שמא לא הבכירה, אלא בסיוע כל שהוא, ובעיזים חושש תמיד=ר"ת ורמ"א*

### רא"ש פרק הלוקח בהמה

רבינו תם פסק דחלב אינו פוטר ... אם לא בשביל דחזינן ליה דמרחמא ליה ומניקתו.

..אלא אעיקר מלתיה דפסיק כוותיה דלא מרחמא ליה אא"כ ילדה ולעולם אית ליה [לרשב"ג] חלב פוטר ... והשתא נמי מצנין למימר דרשב"ג נמי אית ליה דחלב פוטר דלא חייש למעטא וכן פסק הרמב"ן ז"ל דחלב פוטר.

משנה מסכת בכורות פרק ד' משנה א'.

עַד כַּמָּה יִשְׂרָאֵל חַיָּבִים לְהִטַּפֵּל בַּבְּכוֹר. בִּבְהֵמָה דַקָּה, עַד שְׁלשִׁים יוֹם. וּבַגַּסָּה, חֲמִשִּׁים יוֹם. רַבִּי יוֹסֵי אוֹמֵר, בַּדַּקָּה שְׁלשָׁה חֳדָשִׁים. אָמַר לוֹ הַכֹּהֵן בְּתוֹךְ זְמַן זֶה תְּנֵהוּ לִי, הֲרֵי זֶה לֹא יִתְּנוֹ לוֹ. אִם הָיָה בַעַל מוּם, אָמַר לוֹ תֶּן לִי שֶׁאוֹכְלֶנּוּ, מֻתָּר. וּבִשְׁעַת הַמִּקְדָּשׁ, אִם הָיָה תָמִים, אָמַר לוֹ תֶּן לִי שֶׁאַקְרִיבֶנּוּ, מֻתָּר. הַבְּכוֹר נֶאֱכָל שָׁנָה בְשָׁנָה בֵּין תָּמִים בֵּין בַּעַל מוּם, שֶׁנֶּאֱמַר (דברים טו), לִפְנֵי ה' אֱלֹהֶיךָ תֹאכְלֶנּוּ שָׁנָה בְשָּׁנָה:

רע"ב: בדקה שלשה חדשים - לפי שטיפולה מרובה ששיניה דקות ואינה יכולה לאכול עשב ואם לא תהיה עם אמה, תמות. ואין הלכה כר' יוסי:

תפא"י: (ג) ר"י אומר בדקה שלשה חדשים - משום דעד אז טרחתה מרובה, דאינה יכולה לאכול עדיין, או משום שלא ימות בגעגוע כשיפרידוהו מאמו, וקיי"ל כת"ק [ש"ו ב'], וא"ת והרי ר' יוסי מדלא פליג בגסה ש"מ דבגסה מודה לת"ק דסגי בנ' וא"כ לת"ק לגסה צריך טפי מלדקה ולר"י ס"ל איפכא, ואיך יפלגו במציאות, דלת"ק לגסה צריך טרחא טפי מדקה, ולר"י לדקה צריך טפי טרחא מלגסה, י"ל דע"כ ר"י טעמא אחרינא אית ליה מדצריך שיתן לו דבר חשוב [כחולין פי"א מ"ב] ובגסה כשכבר היא בת נ' יום כבר יש בה כדי נתינה, אבל בדקה קטנה אין בה כדי נתינה עד שתהיה בת ג' חדשים:

רמב"ם פהמ"ש:

ור' יוסי אומר - דקה טיפולה מרובה מפני ששיניה דקות, ולפיכך צריך להאכילה עד שיתחזקו שיניה ותוכל לטחון, ואין הלכה כר' יוסי:

מסכת פאה פרק ח משנה ה':

אין פוחתין לעניים בגרן מחצי קב חטים וקב שעורים. רבי מאיר אומר, חצי קב. קב וחצי כסמין, וקב גרוגרות, או מנה דבלה. רבי עקיבא אומר, פרס. חצי לג יין. רבי עקיבא אומר, רביעית. רביעית שמן. רבי עקיבא אומר, שמינית. ושאר כל הפרות, אמר אבא שאול, כדי שימכרם ויקח בהם מזון שתי סעדות:

רע"ב:

אין פוחתין לעניים בגורן - כשמחלקין מעשר עני בגורן אין נותנים לכל עני ועני פחות משיעור זה, דכתיב (דברים כו) ואכלו בשעריך ושבעו, תן לו כדי שבעו:

רמב"ם הלכות בכורות פרק א' הלכה י"ד:

אין נותנין את הבכור לכהן כשיולד שאין זו גדולה לכהן אלא יטפל בו בעליו עד שיגדיל מעט ויתננו לכהן ועד כמה ישראל חייבין להטפל בבכור בהמה דקה שלשים יום ובגסה חמשים יום ואם אמר לו הכהן תנהו לי בתוך זמן זה ואני אטפל לעצמי אינו רשאי ליתנו לו שזה כמו מסייע על מתנותיו וכבר ביארנו בתרומות שהכהנים המסייעין בבית הגרגות ובבית המטבחיים ובתוך הרועים אין נותנין להם מתנותיהן בשכרן:

שו"ע יורה דעה סימן ש"ו סעיף ב':

אין נותנין הבכור לכהן כשיולד שאין זו גדולה לכהן אלא יטפל בו בעליו עד שיגדיל מעט ועד כמה ישראל חייבים להטפל בו בדקה ל' יום ובגסה חמשים יום ואם אין לו כהן מצוי חייב להטפל בו עד שיזדמן לו כהן:

*סכום: רע"ב: לדעת ר' יוסי יש לבעלים לטפל בבכור דקה שלושה חדשים, כי עד אז שיניו דקות ועלול למות אם לא יהיה עם אמו. = רמב"ם בפהמ"ש.*

*תפא"י: : לדעת ר' יוסי יש לבעלים לטפל בבכור דקה שלושה חדשים עד שיגדל ויהיה בו כדי מתנה. = הבין דין זה מהמשנה בפאה ורמב"ם בהלכות.*

*לדעה שהטעם שיש להמתין עד שיהיה כדי מתנה המחלוקת היא מתי הגיע זמן כדי מתנה חמישים יום שלושה חדשיים.*

משנה בכורות פרק ד' משנה ב'.

נוֹלַד לוֹ מוּם בְּתוֹךְ שְׁנָתוֹ, מֻתָּר לְקַיְּמוֹ כָּל שְׁנֵים עָשָׂר חֹדֶשׁ. לְאַחַר שְׁנָתוֹ, אֵינוֹ רַשַּׁאי לְקַיְּמוֹ אֶלָּא עַד שְׁלשִׁים יוֹם:

רע"ב: כל שנים עשר חודש - משנולד:

תפא"י: (ו) כל שנים עשר חודש - מיום שנראה לאכילה כלעיל:

רמב"ם הלכות בכורות פרק א' הלכה ח':

הבכור נאכל בתוך שנתו בין תמים בין בעל מום שנאמר לפני ה' אלהיך תאכלנו שנה בשנה וכי יהיה בו מום בשעריך תאכלנו ומאימתי מונה לו אם תם הוא מונה לו מיום שמיני שהוא ראוי להקרבה ואם נולד בעל מום מונה לו מיום שנולד והוא שכלו לו חדשיו שהרי נראה לאכילה ביום לידתו אבל אם לא ידע בודאי שכלו לו חדשיו מונה לו מיום שמיני:

טור יורה דעה סימן ש"ו:

... כיצד נולד במומו אי קים לן בגויה שכלו לו חדשיו מונין לו משעה שנולד ואם לא קים לן ביה שכלו לו חדשיו מונין לו השנה משיהיה לו ח' ימים

שו"ע יורה דעה סימן ש"ו סעיף ז':

הבכור אפילו בעל מום נאכל תוך שנתו ומאימתי מונה לו אם נולד בעל מום מונה לו מיום שנולד והוא שיודע שכלו לו חדשיו שהרי נראה לאכילה ביום לידתו אבל אם לא ידע בודאי שכלו לו חדשיו מונה לו מיום שמיני:

שו"ע יורה דעה סימן ט"ו סעיף ב':

בהמה שילדה אם ידוע שכלו לו חדשיו דהיינו ט' חדשים לגסה וה' לדקה מותר מיד ביום שנולד ולא חיישינן שמא נתרסקו (פי' נכתשו ונכתתו) איבריו מחבלי הלידה ואם אין ידוע שכלו לו חדשיו אסור משום ספק נפל עד תחלת ליל שמיני:

*סכום: רע"ב: מונים השנה מיום שנולד.*

*תפא"י: מונים השנה מיום שראוי לאכלו.*

*מיום הראוי לאכלו, אם ידוע שכלו לו חדשיו זה מיום הלידה, ואם לא ידוע שכלו לו חדשיו זה מיום השמיני. = רמב"ם, טור ושו"ע.*

משנה בכורות פרק ד' משנה ד'.

מִי שֶׁאֵינוֹ מֻמְחֶה וְרָאָה אֶת הַבְּכוֹר וְנִשְׁחַט עַל פִּיו, הֲרֵי זֶה יִקָּבֵר, וִישַׁלֵּם מִבֵּיתוֹ. דָּן אֶת הַדִּין, זִכָּה אֶת הַחַיָּב וְחִיֵּב אֶת הַזַּכַּאי, טִמֵּא אֶת הַטָּהוֹר וְטִהֵר אֶת הַטָּמֵא, מַה שֶּׁעָשָׂה עָשׂוּי וִישַׁלֵּם מִבֵּיתוֹ. וְאִם הָיָה מֻמְחֶה לְבֵית דִּין, פָּטוּר מִלְּשַׁלֵּם. מַעֲשֶׂה בְפָרָה שֶׁנִּטְּלָה הָאֵם שֶׁלָּהּ, וְהֶאֱכִילָהּ רַבִּי טַרְפוֹן לַכְּלָבִים, וּבָא מַעֲשֶׂה לִפְנֵי חֲכָמִים וְהִתִּירוּהָ. אָמַר תּוֹדוֹס הָרוֹפֵא, אֵין פָּרָה וַחֲזִירָה יוֹצְאָה מֵאֲלֶכְּסַנְדְּרִיָּא עַד שֶׁהֵם חוֹתְכִין אֶת הָאֵם שֶׁלָּהּ, בִּשְׁבִיל שֶׁלֹּא תֵלֵד. אָמַר רַבִּי טַרְפוֹן, הָלְכָה חֲמוֹרְךָ טַרְפוֹן. אָמַר לוֹ רַבִּי עֲקִיבָא, רַבִּי טַרְפוֹן, פָּטוּר אַתָּה, שֶׁאַתָּה מֻמְחֶה לבֵית דִּין, וְכָל הַמֻּמְחֶה לְבֵית דִּין פָּטוּר מִלְּשַׁלֵּם:

רע"ב: ואם היה מומחה לבית דין - שנטל רשות מבית דין:

תפא"י: (טז) פטור מלשלם - וה"ה בלא היה מומחה, אבל קבלוהו הבעלי דין לדון ביניהן [שם]:

רמב"ם הלכות בכורות פרק ג' הלכה א':

אין שוחטין את הבכור אלא על פי מומחה שנתן לו הנשיא שבארץ ישראל רשות ואמר לו התר בכורות במומן אפילו היה מום גדול וגלוי לכל לא יתירו אלא מומחה שנטל רשות וכל הבכורות אדם רואה חוץ מבכורי עצמו:

רמב"ם הלכות סנהדרין פרק ו' הלכה ב':

טעה בשקול הדעת כגון דבר שהוא מחלוקת תנאים או אמוראים ולא נפסקה הלכה כאחד מהן בפירוש ועשה כאחד מהן ולא ידע שכבר פשט המעשה בכל העולם כדברי האחר אם היה זה דיין מומחה ונטל רשות מראש גלות או שלא היה נוטל רשות אבל קבלו אותו בעלי דינין עליהן הואיל והוא מומחה חוזר הדין ואם אי אפשר להחזיר פטור מלשלם אחד הנוטל רשות מראש גלות או הנוטל רשות מבית דין של ישראל בארץ ישראל אבל לא בחוצה לארץ כמו שביארנו:

שו"ע חושן משפט סימן כ"ה סעיף ג':

היה הטועה מומחה בית דין ולא נטל רשות ולא קבלו אותו בעלי דינין עליהם או שלא היה מומחה אבל קבלו אותו בעלי דינים עליהם לדון להם בדין וטעה בשיקול הדעת אם נשא ונתן ביד מה שעשה עשוי וישלם מביתו ואם לא נשא ונתן ביד יחזור הדין ואם אי אפשר להחזיר ישלם מביתו.

הגה: ויש אומרים דאפילו לא נשא ונתן ביד מה שעשה עשוי וישלם מביתו ואין הדין חוזר (הרא"ש וטור ועוד הרבה פוסקים) וכל זה כשלא קבלום עליהם בין לדין ובין לטעות אבל אם קבלום עליהם בין לדין ובין לטעות (טור והרא"ש) או בזמן הזה שמכריחין הקהל הדיינים על פי החרם שיהיו דיינים בעל כרחם לא ישלמו אפילו טעו דמה להם לעשות מ"מ יש להם לחזור אם טעו ואם אינם רוצים לחזור צריכין לשלם (מרדכי ריש סנהדרין) וכשטעו ומשלמין אם הסכימו כל הדיינים ביחד כולם משלמין ואם היו הדיינים רק ג והלכו אחר שנים שבהם הם משלמים ב' חלקים והחלק השלישי מפסיד הבעל דין אבל אם היו הדיינים חמשה והלכו אחר ג' שהם הרוב צריכים לשלם הכל (טור):

*סכום: רע"ב: המומחה זה מי שנטל רשות מהנשיא או מב"ד = רמב"ם (הלכות בכורות)*

*תפא"י: אם קבלוהו עליהם דינו כנטל רשות מהנשיא. = רמב"ם:(הלכות סנהדרין) ורמ"א.*

משנה מסכת בכורות פרק ד' משנה ו'.

הַנּוֹטֵל שְׂכָרוֹ לָדוּן, דִּינָיו בְּטֵלִים. לְהָעִיד, עֵדוּתָיו בְּטֵלִין. לְהַזּוֹת וּלְקַדֵּשׁ, מֵימָיו מֵי מְעָרָה וְאֶפְרוֹ אֵפֶר מִקְלֶה. אִם הָיָה כֹהֵן וְטִמְּאָהוּ מִתְּרוּמָתוֹ, מַאֲכִילוֹ וּמַשְׁקוֹ וְסָכוֹ. וְאִם הָיָה זָקֵן, מַרְכִּיבוֹ עַל הַחֲמוֹר. וְנוֹתֵן לוֹ שְׂכָרוֹ כַּפּוֹעֵל:

רע"ב: הנוטל שכר לדון דיניו בטלים - דכתיב (דברים ד) ראה למדתי אתכם חוקים ומשפטים כאשר צוני ה', מה אני בכנם אף אתם בחנם. וברבני אשכנז ראיתי שערוריה בדבר זה, שלא יבוש הרב הנסמך ראש ישיבה ליטול עשרה זהובים כדי להיות חצי שעה על כתיבת ונתינת גט אחד, והעדים החותמים על הגט שני זהובים או זהוב לכל הפחות לכל אחד. ואין זה הרב בעיני אלא גזלן ואנס, לפי שהוא יודע שאין נותנים בעירו גט שלא ברשותו, ונותן הגט בעל כרחו צריך שיתן לו כל חפציו. וחושש אני לגט [זה] שהוא פסול, דהא תנן במתניתין הנוטל שכר לדון, דיניו בטלין. להעיד, עדותו בטילה:

תפא"י: (לו) ונותן לו שכרו כפועל - לאו אזקן לחודא קאי, רק אכולהו, דאם העושה פעולות הנ"ל מתבטל עי"ז ממלאכתו, נותן לו שכרו כפועל, דהיינו אם מלאכת עצמו כבידה ומרויח בה הרבה, אומדין כמה יבחר ליקח מעט מזה להתעסק בפעולה קלה ממנה, כגון לדון ולהזות וכו', וכסך זה מותר ליתן לו, מיהו לדון דין מותר ליקח אז מב' בעלי הדין שכר זה מבין שניהן בשוה [ח"מ ט']:

בועז א':

ובכאן נטה הר"ב בכידון על הרבנים והעדים שלוקחין שכר הרבה יותר מדי בעבור סידור הגט ובעבור חתימתן וקראן גזלנין, ושיש חשש פסול בגט זה. כדתנן הכא הנוטל שכר לדון וכו' אולם הרמ"א (באע"ע סי' קנ"ד) כתב שאין כדברי הר"ב ממש דהוא מדמה סידור הגט לדין, והא ליתא. דכל דין בין דיני ממונות או אסור והיתר הרב מורה הלכה על דבר שכבר קרה, והיינו לימוד תורה שאסור בשכר, משא"כ סידור הגט אינו לימוד רק עסק שמתעסק העניינו של המגרש ושומר שלא יהיה בעסק שום קלקול וזה מותר שלא חייבתן תורה שילך הרב לראות אם פלוני קובע מזוזתו יפה או אם תפילין שלו כדינו או אם הסדר גטו כראוי ורק אם יבואו לשאלו בכל אלה אם הוא מותר או אסור מחוייב להורות חנם ... וכ"ש שהעדים מותרים ליטול שכר דהרי אוסרים את עצמם לישא הגרושה.

רמב"ם הלכות סנהדרין פרק כ"ג הלכה ה':

כל דיין שנוטל שכרו לדון דיניו בטלים והוא שלא יהיה שכר הניכר אבל אם היה עוסק במלאכתו ובאו לפניו שנים לדין ואמר להן תנו לי מי שיעשה תחתי עד שאדון לכם או תנו לי שכר בטלתי הרי זה מותר והוא שיהיה הדבר ניכר שהוא שכר הבטלה בלבד ולא יותר ויטול משניהם בשוה זה בפני זה כגון זה מותר:

שו"ע אבן העזר סימן קנ"ד - סדר הגט סעיף ד':

אם הסופר או החכם המסדר הגט נוטלים שכר הרבה יותר מכדי בטלה י"א שצריך שלא יהיו העדים קרובים להם והר"ר עובדיה בפירוש המשנה בפרק ד' דבכורות קרא תגר על הרבנים מסדרי הגט הנוטלים יותר מכדי שכר בטלה:

הגה: ולא נהגו כמותו גם טעמו אינו כלום כי הוא מדמה דבר זה למה שאמרו הנוטל שכר לדון דיניו בטילין ואינו ראיה כי סדור הגט אינו דין אלא למוד בעלמא וע"ל סי' ק"ל הטעם שהעדים לוקחים שכר ויש לבעל להשוות עצמו עם הסופר והרב והעדים קודם שמתחילין לכתוב (מ"כ בשם מהר"ן ז"ל)

שו"ע חושן משפט סימן ט' הלכה ה'':

הנוטל שכר לדון כל דיניו שדן בטלים אלא אם כן ידוע שלא נטל בהם שכר ואם אינו נוטל אלא שכר בטלתו מותר והוא שיהיה ניכר לכל שאינו נוטל אלא שכר בטלתו כגון שיש מלאכה ידועה לעשות בשעה שיש לו לדון אומר לבעלי הדין תנו לי שכר פעולה של אותה מלאכה שאתבטל ממנה והוא שיקבל משניהם בשוה אבל אם אינו ניכר כגון שאין לו מלאכה ידועה אלא שאומר שמא יזדמן לי שכר בקניית סחורה וסרסרות ובשביל זה מבקש שכר אסור ע"ל סימן ל"ד סעיף יח):

שו"ע חושן משפט סימן ל"ד הלכה י"ח:

הבזויים פסולים לעדות מדבריהם והם האנשים שהולכים ואוכלים בשוק בפני כל העם ... כל אלו פסולים מדבריהם.

הגה: ... וכל זה בעדים שכבר ראו המעשה ומחוייבים להעיד כמו שאדם מחוייב לדון בין אדם לחבירו אבל מי שאינו מחוייב להעיד ונוטל שכר לילך ולראות הענין שיהיה עד מותר (ב"י סי' כ"ח בשם רשב"א) ...

*סכום: רע"ב: משוה את מעשה הגט לדין וקורא תגר על הלוקחים שכר לעשית גט. = שו"ע*

 *תפא"י: מבדיל בין דין לעריכת גט ומתיר לקחת שכר לעריכת גט. = רמ"א*

משנה מסכת בכורות פרק ד' משנה ז'.

הֶחָשׁוּד עַל הַבְּכוֹרוֹת, אֵין לוֹקְחִין מִמֶּנּוּ בְּשַׂר צְבָאִים וְלֹא עוֹרוֹת שֶׁאֵינָן עֲבוּדִין. רַבִּי אֱלִיעֶזֶר אוֹמֵר, לוֹקְחִים מִמֶּנּוּ עוֹרוֹת שֶׁל נְקֵבָה, וְאֵין לוֹקְחִין מִמֶּנּוּ צֶמֶר מְלֻּבָּן וְצוֹאִי, אֲבָל לוֹקְחִין מִמֶּנּוּ טָווּי וּבְגָדִים:

רע"ב החשוד על הבכורות - כהן החשוד להטיל מום בבכור:

תפא"י: (לז) החשוד על הבכורות - החשוד למכור בכור בחזקת חולין:

רש"י בכורות דף כ"ט ע"ב:

החשוד על הבכור - כגון החשוד להטיל מום בבכור:

רמב"ם הלכות בכורות פרק ג' הלכה ח':

החשוד על הבכורות למוכרן לשם חולין אין לוקחין ממנו אפילו בשר צבאים מפני שהוא דומה לבשר עגל ואין לוקחים ממנו עורות שאינן עבודים אפילו של נקבה שמא יחתוך זכרותו ויאמר עור נקבה הוא ואין לוקחין ממנו צמר אפילו מלובן ואין צריך לומר צואי אבל לוקחין ממנו טווי ולבדין ועורות עבודים שאינו מעבד עור בכור תמים מפני שהוא מפחד לשהותו אצלו שמא ישמעו הדיינים ויקנסוהו כפי רשעו:

קול הרמ"ז:

הרע"ב ד"ה החשוד וכו'. - והרמב"ם כתב בפרק ג' ה"ח דהלכות בכורות, החשוד על הבכורות למכרן לשם חולין. ונראה שלא רצה לפרש להטיל מום בבכור, משום דחמיר טפי דעבר על איסור המטיל מום בקדשים:

*סכום: רע"ב: חשוד על הבכורות חשוד להטיל מום בבכור. = רש"י*

*תפא"י: חשוד על הבכורות חשוד למכור בשר בכור בחזקת בשר חולין.= רמב"ם.*

*ועיין בקול הרמז.*

משנה מסכת בכורות פרק ה' משנה ד.

הָיָה בְכוֹר רוֹדְפוֹ, וּבְעָטוֹ וְעָשָׂה בוֹ מוּם, הֲרֵי זֶה יִשְׁחוֹט עָלָיו. כָּל הַמּוּמִין הָרְאוּיִין לָבוֹא בִידֵי אָדָם, רוֹעִים יִשְׂרָאֵל נֶאֱמָנִים, וְרוֹעִים כֹּהֲנִים אֵינָן נֶאֱמָנִים. רַבָּן שִׁמְעוֹן בֶּן גַּמְלִיאֵל אוֹמֵר, נֶאֱמָן הוּא עַל שֶׁל חֲבֵרוֹ וְאֵינוֹ נֶאֱמָן עַל שֶׁל עַצְמוֹ. רַבִּי מֵאִיר אוֹמֵר, הֶחָשׁוּד עַל דָּבָר, לֹא דָנוֹ וְלֹא מְעִידוֹ:

רע"ב: היה בכור רודפו כו' הרי זה ישחט עליו - ולא שנו אלא שבעטו בשעת רדיפה. אבל שלא בשעת רדיפה לא:

תפא"י: (כו) ה"ז ישחוט - עליו ואפילו בעטו אחר שניצל [שם, ודלא כר"ב]:

תלמוד בבלי מסכת בכורות דף ל"ה ע"א:

גמרא א"ר פפא לא שנו אלא שבעטו בשעת רדיפה אבל לאחר רדיפה לא פשיטא מהו דתימא צעריה הוא דמדכר קא משמע לן .איכא דאמרי אמר רב פפא לא תימא בשעת רדיפה אין אבל שלא בשעת רדיפה לא אלא אפילו לאחר רדיפה נמי מאי טעמא צעריה [הוא] דמדכר.

רמב"ם הלכות בכורות פרק ב' הלכה י'א:

היה בכור רודף את האדם ובעטו כדי לטרדו ואפילו בעט בו מפני שרדפו מקודם ונעשה בו מום בבעיטה זו הרי זה ישחט עליו:

שו"ע יורה דעה סימן שי"ג סעיף ד':

היה הבכור רודפו ובעט בו ועל ידי כן עשה בו מום מותר לשחטו עליו ואפי' בעט בו לאחר שניצל ממנו:

*סכום: רע"ב: רק אם בעט בבכור בשעה שודף אחריו מותר לשחטו במומו.. = ר' פפא*

*(לשון ראשון)*

*תפא"י: גם אם בעט בבכור לאחר שודף אחריו מותר לשחטו במומו = ר' פפא (לשון שני),רמב"ם ושו"ע*

משנה מסכת בכורות פרק ו' ממנה ו'.

אֵין לוֹ בֵיצִים, (אוֹ) אֵין לוֹ אֶלָּא בֵיצָה אֶחָת. רַבִּי יִשְׁמָעֵאל אוֹמֵר, אִם יֶשׁ לוֹ שְׁנֵי כִיסִין, יֶשׁ לוֹ שְׁתֵּי בֵיצִים. אֵין לוֹ אֶלָּא כִיס אֶחָד, אֵין לוֹ אֶלָּא בֵיצָה אֶחָת. רַבִּי עֲקִיבָא אוֹמֵר, מוֹשִׁיבוֹ עַל עַכּוּזוֹ וּמְמַעֵךְ, אִם יֶשׁ שָׁם בֵּיצָה, סוֹפָהּ לָצֵאת. מַעֲשֶׂה שֶׁמִּעֵךְ וְלֹא יָצָאת, וְנִשְׁחַט וְנִמְצֵאת דְּבוּקָה בַּכְּסָלִים, וְהִתִּיר רַבִּי עֲקִיבָא וְאָסַר רַבִּי יוֹחָנָן בֶּן נוּרִי:

רע"ב: והתיר ר' עקיבא - דהוי מום הואיל ולא מצאה במקומה כשמיעך ומשמש. וכן הלכה:

תפא"י: (נד) ואסר ר' יוחנן בן נורי - וקיי"ל כת"ק דא"צ למשמש, אלא שוחטו מיד בחזקת שאין לו רק ביצה א', ואפילו כשימצא אח"כ הביצה דבוקה בכסליו הוה מום מדאינו במקומו הראוי [טור ש"ט], וי"א שכשלא משמשו בו תחלה ונמצא אח"כ בכסלים, יקבר [רמב"ם]:

רמב"ם הלכות בכורות פרק ג' הלכה ה':

בכור שהיתה לו ביצה אחת ושני כיסים ובדקו המומחה והושיבוהו על הרגוזו ומעכו ולא יצאת ביצה שנייה והתירו המומחה ונשחט ונמצא השנייה דבוקה בכסלים הרי זה מותר הואיל ומעכו אבל אם לא נמעך אע"פ שנשחט על פי מומחה הרי זה יקבר:

טור יורה דעה סימן ש"ט:

... אין לו ביצים או שאין לו אלא אחת הוי מום אפילו יש לו שני כיסים וכן אם אין לו אלא כיס אחד הוי מום אע"פ שיש לו שני ביצים ואם יש לו שני כיסים ואין לו אלא ביצה אחת שוחטו מיד בחזקת שאין לו אלא ביצה אחת וא"צ למשמש בו לראות אם יש לו עוד אחרת ואפי' אם לאחר שחיטה נמצאת לו דבוקה בכסלים הוי מום כיון שאינו במקומו והרמב"ם כתב אם לא משמשו תחילה ואח"כ נמצאו בכסלים יקבר והרמב"ן ז"ל כתב כסברא ראשונה ולזה הסכים א"א הרא"ש ז"ל.

*סכום: רע"ב: אם משמש ולא מצא הביצה שניה הרי זה מום ויאכל במומו,ואם לא משמש יקבר. = רמב"ם*

*תפא"י: קיי"ל אין צורך למשמש, אפילו נמצאה ביצה דבוקה בכסלים, הרי זה מום. = טור (בשם הרמב"ן והרא"ש).*

משנה מסכת בכורות פרק ז' משנה א'.

מּומִין אֵלּוּ, בֵּין קְבוּעִין בֵּין עוֹבְרִין, פּוֹסְלִין בָּאָדָם. יוֹתֵר עֲלֵיהֶן בָּאָדָם, הַכִּילוֹן, וְהַלַּפְתָּן, הַמַּקָּבָן, וְשֶׁרֹאשׁוֹ שָׁקוּעַ, וּשְׁקִיפָס. ובַעֲלֵי הַחֲטוֹטֶרֶת, רַבִּי יְהוּדָה מַכְשִׁיר, וַחֲכָמִים פּוֹסְלִין:

רע"ב: וראשו שקוט - גרסינן. יש מפרשים, שראשו בולט הרבה, ויוצא לחוץ כלפי פניו. ויש מפרשים, שאינו בולט כלל לפניו, כענין שקיפס מאחוריו שאין ראשו בולט מאחוריו כלל, והוא מחוסר, שדומה כמי שנחתך ממנו חתיכה מאחוריו. ולשון שקיפס, שקול פיסא, שניטלה ממנו חתיכה. ובתוספתא מונה גם כן צוארו שקוע, שראשו מוטל בין כתפיו ודומה כמי שאין לו צואר:

תפא"י: (ז) ושראשו שקוע - שיש באמצע קדקדו שקוע:

רמב"ם פהמ"ש:

ושראשו - שקוע הוא שיהא דמות ראשו כמי שנתן ידו על גובה ראשו ונתפשט עד שבלטו צדדיו, ומי שראשו כדמות זה קורין אותו בני אדם קובי:

רמב"ם הלכות ביאת המקדש פרק ח' הלכה א':

כל המומין המיוחדים באדם תשעים וזהו פרטן שמונה בראש ואלו הן מי שאמצע קדקדו שוקע למטה כמו שדחקו בידו מי שאמצע קדקדו עולה למעלה כמו ביצה ...

תלמוד בבלי מסכת בכורות דף מ"ג ע"ב:

ושראשו שקוט מלפניו: וסקיפת מאחוריו כדאמרי אינשי שקיל פיסא תנא וצוארו שקוט ושמוט שקוט דחביא מחבא שמוט דאריך ושמוט:

פרש"י

שקוט מלפניו - שראשו משופע מלפניו באלכסון כעין כלי של נגר שקורין בשגו"ג:

תוי"ט:

 ושראשו שקוע - וכן גורס הרמב"ם ומפרש שיהיה דמות ראשו כמי שנתן ידו על גובה ראשו ונתפשט עד שבלטו צדדיו. ומי שראשו כדמות זה קורין אותו בני אדם [בערבי] קובי. ע"כ. ובחבורו רפ"ח מה' ב"מ. כתב מי שאמצע קדקדו שוקע למטה כמי שדחקו בידו:

*סכום: רע"ב: גרס 'שקוט' ופירש שראשו בולט הרבה ויש מפרשים שראשו אינו בולט כלל. = גירסת הגמרא (ורש"י)*

*תפא"י: גרס 'שקוע' = רמב"ם*

משנה מסכת בכורות פרק ח' משנה ה'.

שְׁתֵּי נָשִׁים שֶׁל שְׁנֵי אֲנָשִׁים שֶׁלֹּא בִכְּרוּ וְיָלְדוּ שְׁנֵי זְכָרִים, זֶה נוֹתֵן חָמֵשׁ סְלָעִים לַכֹּהֵן, וְזֶה נוֹתֵן חָמֵשׁ סְלָעִים לַכֹּהֵן. מֵת אֶחָד מֵהֶן בְּתוֹךְ שְׁלשִׁים יוֹם, אִם לְכֹהֵן אֶחָד נָתְנוּ, יַחֲזִיר לָהֶן חָמֵשׁ סְלָעִים. אִם לִשְׁנֵי כֹהֲנִים נָתְנוּ, אֵינָן יְכוֹלִין לְהוֹצִיא מִיָּדָם. זָכָר וּנְקֵבָה, הָאָבוֹת פְּטוּרִין, וְהַבֵּן חַיָּב לִפְדּוֹת אֶת עַצְמוֹ. שְׁתֵּי נְקֵבוֹת וְזָכָר אוֹ שְׁנֵי זְכָרִים וּשְׁתֵּי נְקֵבוֹת, אֵין כָּאן לַכֹּהֵן כְּלוּם:

רע"ב: יחזיר להם חמש סלעים - ויחלוקו שני האבות. והני מילי כשכתב אחד מהן הרשאה לחברו, אבל אם לא כתב אחד מהן הרשאה לחברו, כי אזיל חד מנייהו לגבי כהן דחי ליה לומר בנך החי וכי אזיל אידך דחי ליה לומר בנך החי:

תפא"י: (נב) יחזיר להן חמש סלעים - ויחלקום ב' האבות, ודוקא כשכתבו הרשאה זה לזה, דאל"כ מצי הכהן למדחי לכל חד ולומר בנך החי, ונ"ל דמדיכולין לבוא בהרשאה לא ידחה אותן הכהן, ואפשר דכופין על מדת סדום כזה דלמה יטריחן על מגן:

רמב"ם הלכות בכורים פרק י"א הלכה כ"ו:

שתי נשים של שני אנשים שלא בכרו וילדו ב' זכרים ונתערבו זה נותן ה' סלעים וזה נותן ה' סלעים נתנו ואח"כ מת אחד מן הבנים בתוך ל' יום אם לשני כהנים נתנו אינן יכולין להוציא מידן ואם לכהן אחד נתנו כותב אחד מהן לחבירו הרשאה וילך זה בהרשאה ויחזיר מן הכהן חמש סלעים

טור יורה דעה סימן ש"ה:

... ב' נשים של ב' אנשים שלא בכרו וילדו זכרים ונתערבו נותן כל אחד ה' סלעים לכהן מת אחד מהן תוך ל' יום אם לכהן אחד נתנו יכתבו הרשאה זה לזה ויוציאו ממנו ה' סלעים אבל בלא הרשאה אין שום אחד יכול להוציא ממנו כלום שיאמר לכל אחד בנך החי

שו"ע יורה דעה סימן ש"ה סעיף כ"ט:

שתי שנים של שני אנשים שלא בכרו וילדו שני זכרים ונתערבו זה נותן ה' סלעים וזה נותן ה' סלעים נתנו ואח"כ מת אחד מהבנים בתוך ל' יום אם לשני כהנים נתנו אינם יכולים להוציא מידן ואם לכהן אחד נתנו כותב אחד מהם הרשאה לחבירו וילך זה בהרשאה ויוציא מהכהן ה' סלעים.

ש"ך יו"ד סימן ש"ה אות ל"ה:

כותב הרשאה כו' - ה"ה בלא כתיבת הרשאה כששניהם באים לפנינו ומצוים לתת לאחד וא"צ הרשאה אלא אם ירצה הא' להוציא מידו בפני עצמו וכתב בספר מעדני מלך סוף דף רס"ה דסברא מעליתא היא:

*סכום: רע"ב: במקרה שלפנינו צריך האחד לתת לחבירו כתב הרשאה כדי לתבוע מהכהן חמישה שקלים (ויתחלקו ביניהם). = רמב"ם, טור ושו"ע.*

*תפא"י: מדיכולין לכתוב כתב הרשאה אין צורך להטריחם, וכופין על מידת סדום ויתן בלי הרשאה. = ש"ך*

משנה מסכת בכורות פרק ח' משנה ט'.

הַבְּכוֹר נוֹטֵל פִּי שְׁנַיִם בְּנִכְסֵי הָאָב, וְאֵינוֹ נוֹטֵל פִּי שְׁנַיִם בְּנִכְסֵי הָאֵם. וְאֵינוֹ נוֹטֵל פִּי שְׁנַיִם בַּשֶּׁבַח, וְלֹא בָרָאוּי כְּבַמֻּחְזָק. וְלֹא הָאִשָּׁה בִּכְתֻבָּתָהּ, וְלֹא הַבָּנוֹת בִּמְזוֹנוֹתֵיהֶן, וְלֹא הַיָּבָם. וְכֻלָּן אֵין נוֹטְלִין בַּשֶּׁבַח, וְלֹא בָרָאוּי כְּבַמֻּחְזָק:

רע"ב: ואינו נוטל פי שנים בשבח - אם השביחו הנכסים לאחר מיתת האב קודם שחלקו, אין הבכור נוטל פי שנים בשבח, אלא שמין את הנכסים מה הן שוין בשעת מיתת אביהן, והבכור נוטל פי שנים בהן בלבד, שנאמר (שם) בכל אשר ימצא לו, לאב בשעת מיתה:

תפא"י: (עז) ואינו נוטל פי שנים בשבח - במה שהשביחו הנכסים אחר מיתת אביהם קודם שחלקו, ודוקא בנשתנו, כגון כרמל שנעשה שבלים, סמדר שנעשה ענבים, אבל בלא נשתנה כגון אילן שנתעבה, וכדומה, בכה"ג, נוטל בשבח פי שנים, מיהו אם מחמת הוצאה השביח, אפילו בכה"ג אינו נוטל בשבח, אם לא שאמר הבכור להיורשים לא תשביחו עד שנחלוק [ח"מ רע"ח ו']:

רמב"ם הלכות נחלות פרק ג'הלכה ד':

אין הבכור נוטל פי שנים בשבח ששבחו נכסים לאחר מיתת אביו אלא מעלה אותו השבח בדמים ונותן היתר לפשוט והוא שישתנו הנכסים כגון כרמל שנעשו שבלים וכפניות שנעשו תמרים אבל שבחו מחמת עצמן ולא נשתנו כגון אילן קטן שגדל ועבה וארץ שהעלתה שרטון הרי זה נוטל בשבח פי שנים ואם מחמת הוצאה השביח אינו נוטל:

שו"ע חושן משפט סימן רע"ח סעיף ו':

אין הבכור נוטל פי שנים בשבח ששבחו נכסים לאחר מיתת אביו, אלא מעלה אותו השבח בדמים ונותן היתר לפשוט, והוא שישתנו הנכסים כגון כרמל שנעשו שבלים וכפניות (פירוש: תמרים בעודן סמדר (רש"י) שנעשו תמרים, אבל שבחו מחמת עצמן ולא נשתנו כגון אילן קטן שגדל ועבה וארץ שעלתה שרטון (פירוש: שנתקבץ העפר ודחה אמת המים שבשדה) הרי זה נוטל בשבח פי שנים, ואם מחמת הוצאה השביח אינו נוטל.

הגה: במה דברים אמורים: שלא מיחה בהן, אבל אם מיחה הבכור ואמר אל תשביחו הנכסים עד שנחלוק ולא שמעו אליו והשביחו, אם לא עשו בהן שינוי נוטל בשבחו פי שנים, ואם עשו בהן שינוי אינו נוטל בשבח ולא בהפסד (טור):

*סכום: רע"ב: קיצר בלשונו ולא הביא את פרטים.*

*תפא"י: האריך בפרטים באיזה מקרים נוטל הבכור פי שניים גם בשבח. = רמב"ם ושו"ע.*

משנה מסכת בכורות פרק ט' משנה ג'.

הַלָּקוּחַ אוֹ שֶׁנִּתַּן לוֹ מַתָּנָה, פָּטוּר מִמַּעְשַׂר בְּהֵמָה. הָאַחִים הַשֻּׁתָּפִין שֶׁחַיָּבִין בַּקָּלְבּוֹן, פְּטוּרִין מִמַּעְשַׂר בְּהֵמָה. וְשֶׁחַיָּבִין בְּמַעְשַׂר בְּהֵמָה, פְּטוּרִין מִן הַקָּלְבּוֹן. קָנוּ מִתְּפוּסַת הַבַּיִת, חַיָּבִין. וְאִם לָאו, פְּטוּרִין. חָלְקוּ וְחָזְרוּ וְנִשְׁתַּתְּפוּ, חַיָּבִין בַּקָּלְבּוֹן וּפְטוּרִין מִמַּעְשַׂר בְּהֵמָה:

רע"ב: הלקוח או שניתן לו מתנה פטור ממעשר בהמה - בגמרא ילפינן ליה מדכתיב (שמות כב) בכור בניך תתן לי כן תעשה לשורך לצאנך, מה בניך אינן בלקוח ומתנה דלא שייך בהו לקיחה ומתנה אלא אצלו נולדו, אף צאנך ובקרך אינן בלקוח ומתנה. ואע"ג דהאי קרא בבכור הוא דכתיב ואנן ילפינן מעשר מיניה, היינו משום דכתיב כן תעשה לשורך, ועשייה ודאי לא מצית מוקמא בבכור דהא מרחם קדיש ולא בעי עשייה שיקדישנו האיש, אם אינו ענין לבכור תנהו ענין למעשר בהמה:

תפא"י: (יד) הלקוח וכו' פטור ממעשר בהמה דאינו חייב לעשר רק הנולדים אצלו, מיהו בקנאן במעי אמן, או קודם ששלמו להם ז' ימים מלידתן, חייבין במעשר [רמב"ם פ"ו מבכורות י"ב וט"ו]:

רמב"ם פהמ"ש:

הלקוח או שניתן לו במתנה פטור ממעשר כו'. השותפין שחייבין בקולבון פטורין ממעשר כו' - דע לך שהדינים האלו הנזכרים בכאן במעשר סמכו אותו לפסוקים שנאמר בבכור ואמרו אם אינו ענין לבכור תנהו ענין למעשר, וכולן מפי הקבלה,...

רמב"ם הלכות בכורות פרק ו' הלכה י"ב:

הלוקח עשרה עוברים במעי אמן כולן נכנסין לדיר להתעשר שהרי ברשותו נולדו:

הלכה ט"ו:

אין הלוקח פטור אלא אם כן נלקח אחר שנראה להתעשר לפיכך הלוקח טלאים בתוך שבעת ימי הלידה כשיגיע זמנם חייב לעשרן שכיון שאין מחוסר זמן ראוי להתעשר הרי זה כמי שלקח עוברים ונולדו ברשותו:

*סכום: רע"ב: העתיק לשון הרמב"ם בפרוש המשניות ולא הזכיר את דינם של אלה שקנה תוך שבעת הימים הראשונים. = רמב"ם פהמ"ש.*

*תפא"י: הביא גם את דינם של אלה שקנה תוך שבעת הימים הראשונים. = רמב"ם היד החזקה.*

# משנה מסכת בכורות פרק ט משנה ד

הַכֹּל נִכְנָס לַדִּיר לְהִתְעַשֵּׂר, חוּץ מִן הַכִּלְאַיִם, וְהַטְּרֵפָה, וְיוֹצֵא דֹפֶן, וּמְחֻסַּר זְמָן, וְיָתוֹם. אֵיזֶהוּ יָתוֹם, כֹּל שֶׁמֵּתָה אִמּוֹ אוֹ שֶׁנִּשְׁחָטָה. רַבִּי יְהוֹשֻׁעַ אוֹמֵר, אֲפִלּוּ נִשְׁחֲטָה אִמּוֹ וְהַשֶּׁלַח קַיָּם, אֵין זֶה יָתוֹם

רע"ב תחת אמו – פרט ליתום שמתה אמו כשילדתו.

# תפא"י (כ'ז) קודם שנולד, - והא דלא קרי להו שליל נ"ל דהיינו טעמא משום דשליל היינו שקרע בטן אמו ומצאו חי, משא"כ יתום היינו שיצא הולד מעצמו דרך הרחם, ולפכך לרבותא נקט הכא יתום, דאף שנולד דרך הרחם אפ"ה דינו כיוצא דופן, וכ"ש שליל דיוצא דופן ממש הוא דלא עדיף יוצא דופן אחר מית' מיוצא דופן מחיים ...

רש"י מסכת בכורות דף נז עמוד א

כל שמתה אמו - בשעת לידה וכל טעמא דמתניתין מפרש בגמרא.

## רמב"ם הלכות איסורי מזבח פרק ג הלכה ד

וכן הכלאים ויוצא דופן ומחוסר זמן פסולין אע"פ שאין בהם מום שנאמר שור או כשב או עז עד שיהיה כל מין ומין בפני עצמו לא שיהיה מעורב מכבש ועז, כי יולד פרט ליוצא דופן, והיה שבעת ימים פרט למחוסר זמן, תחת אמו פרט ליתום שנולד אחר שנשחטה אמו.

## רמב"ם הלכות בכורות פרק ו הלכה יד

הכל נכנסין לדיר להתעשר, בין תמימים בין בעלי מומין, וכל איסורי מזבח, חוץ מן הכלאים, והטריפה, ויוצא דופן, ומחוסר זמן, שכל אלו פטורין מן המעשר, וכן היתום שמתה אמו או נשחטה עם לידתו אינו מתעשר, ודברים אלו מפי השמועה הם.

*סכום: רע"ב יתום הוא מי שמתה אמו בלידה. = רש"י ורמב"ם הל' בכורות.*

# *תפא"י = גם מי שמתה אמו ויצא דרך הרחם נקרא יתום. = רמב"ם הל' איסורי מזבח*

###  *לעיון: גמ' בכורות נ" ע"א*

סליקא לה מסכת בכורות בע"ה